|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΡΤΑΣ**  **ΔΗΜΟΣ ΚΕΝΤΡΙΚΩΝ ΤΖΟΥΜΕΡΚΩΝ**  Δ/ΝΣΗ: Βουργαρέλι Άρτας  ΤΚ: 47045  ΤΗΛ: 26853 60225  Fax: 26850 22223 | Βουργαρέλι 12-04-2019  Αριθ. Πρωτ. : 2042 |

**ΠΕΡΙΛΗΨΗ ΔΙΑΚΗΡΥΞΗΣ ΣΥΝΟΠΤΙΚΟΥ ΔΙΑΓΩΝΙΣΜΟΥ**

O Δήμος Κεντρικών Τζουμέρκων προκηρύσσει Συνοπτικό διαγωνισμό κατά το άρθρο 117 του ν. 4412/2016 με σύστημα προσφοράς **ενιαίου ποσοστού έκπτωσης** των τιμών Τιμολογίου της Μελέτης (Άρθρο 125 του Ν.4412/2016) για την ανάδειξη Μειοδότη κατασκευής του έργου για την ανάθεση του έργου **"ΠΕΡΙΤΟΙΧΙΣΗ ΝΕΚΡΟΤΑΦΕΙΟΥ ΑΒΑΡΙΤΣΑΣ Τ.Κ. ΠΑΛΑΙΟΚΑΤΟΥΝΟΥ"**

συνολικού προϋπολογισμού **30.000,00 €**, σύμφωνα με την υπ’ αριθμόν 10/2019 Μελέτη του Αυτοτελούς Τμήματος Τεχνικών Υπηρεσιών του Δήμου Κεντρικών Τζουμέρκων (CPV 45233000-9 – Έργα Οικοδομικά).

Τo έργο θα χρηματοδοτηθεί από την **ΠΕΡΙΦΕΡΕΙΑ ΗΠΕΙΡΟΥ**. Προκαταβολή δεν θα χορηγηθεί. Το αποτέλεσμα της δημοπρασίας θα εγκριθεί από την Οικονομική Επιτροπή.

Ο διαγωνισμός θα διεξαχθεί στις **23-04-2019**, ημέρα **Τρίτη** και ώρα **10:00πμ** ενώπιον της οικείας επιτροπής (Δημοτικό Κατάστημα του Δήμου Κεντρικών Τζουμέρκων (Παράρτημα Άρτας): Οδός Φιλελλήνων 24, Άρτα, 47100).

Οι ενδιαφερόμενοι μπορούν, μέχρι και δύο εργάσιμες ημέρες πριν τον διαγωνισμό, να λάβουν γνώση των υπόλοιπων στοιχείων και υπαρχουσών μελετών, ερευνών κ.λ.π., στα γραφεία της αρχής που διεξάγει το διαγωνισμό κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

Η αναθέτουσα αρχή αποστέλλει τα ζητηθέντα στοιχεία μέσω των Ελληνικών Ταχυδρομείων ή ιδιωτικών εταιρειών μεταφοράς αλληλογραφίας και χωρίς να φέρει ευθύνη για την έγκαιρη άφιξη τους στον ενδιαφερόμενο 8 9. Οι ενδιαφερόμενοι μπορούν να λαμβάνουν γνώση των τευχών και στην ιστοσελίδα του Δήμου Κεντρικών Τζουμέρκων ([http://www.dhmosktzoumerkwn.gr](http://www.dhmosktzoumerkwn.gr/)).

Στο διαγωνισμό δικαιούνται να συμμετάσχουν:

Μεμονωμένες εργοληπτικές επιχειρήσεις:

α.Εγγεγραμμένες στο Μητρώο Εργοληπτικών Επιχειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., εφόσον ανήκουν στην **Α1τάξη και άνω** για έργα κατηγορίας **ΟΙΚΟΔΟΜΙΚΑ.**

β. Προερχόμενες από κράτη - μέλη της Ευρωπαϊκής Ένωσης ή του Ευρωπαϊκού Οικονομικού Χώρου (Ε.Ο.Χ.) ή από κράτη που έχουν υπογράψει την συμφωνία για τις Δημόσιες Συμβάσεις (Σ.Δ.Σ.) του Παγκόσμιου Οργανισμού Εμπορίου (Π.Ο.Ε.), στα οποία τηρούνται επίσημοι κατάλογοι αναγνωρισμένων εργοληπτών, εφόσον είναι εγγεγραμμένες στους καταλόγους αυτούς και σε τάξη και κατηγορία αντίστοιχη με τις καλούμενες του Ελληνικού Μητρώου Μ.Ε.Ε.Π.

γ. Προερχόμενες από ως ανωτέρω β΄ κράτη, στα οποία δεν τηρούνται επίσημοι κατάλογοι αναγνωρισμένων εργοληπτών, εφόσον αποδεικνύουν ότι έχουν εκτελέσει έργα παρόμοια με το δημοπρατούμενο, από ποιοτική και ποσοτική άποψη.

δ. Επιχειρήσεις εγγεγραμμένες στα Μητρώα Περιφερειακών Ενοτήτων (τέως Νομαρχιακά μητρώα) για έργα κατηγορίας **ΟΙΚΟΔΟΜΙΚΑ** ή Κοινοπραξίες μεταξύ των εγγραμμένων στα Μητρώα Περιφερειακών Ενοτήτων των προαναφερόμενων κατηγοριών

Εγγυητική συμμετοχής δεν απαιτείται. Ο χρόνος ισχύος των προσφορών είναι έξι (6) μήνες.

Πληροφορίες στο τηλέφωνο 26853-60225, FAX επικοινωνίας 26850-22223, αρμόδιος υπάλληλος για επικοινωνία Ιωάννης Μαυρίκης. Το αποτέλεσμα της δημοπρασίας θα εγκριθεί από την Οικονομική Επιτροπή.

**Ο ΔΗΜΑΡΧΟΣ**

**ΜΑΡΙΝΟΣ ΓΑΡΝΕΛΗΣ**